=== Genvalg ===
[[Fil:Abraham Lincoln half length seated, April 10, 1865.jpg|right|thumb|Lincoln, 1865.]]
Siden [[1832]] havde ingen amerikansk præsident siddet i to embedsperioder. Nogle havde ikke søgt genvalg, andre havde stillet op, men var ikke blevet valgt. Det var efterhånden blevet [[god tone]], at en præsident kun sad i en periode, men Lincoln erklærede sig klar til at fortsætte. På grund af krigen søgte mange grupper inden for det republikanske parti dog en anden kandidat. General [[John C. Frémont]] blev efterhånden den foretrukne kandidat for anti-Lincoln-kræfterne i partiet. Lincoln vandt dog på parti-konventet. Demokraterne valgte general McClellan som deres kandidat, og Lincoln – stadig mødt af modstand indefra og udefra – belavede sig på et nederlag. Men Nordstaterne kunne nu melde om en række sejre – bl.a. indtog general Sherman [[Georgia]]s hovedstad, [[Atlanta]], og admiral [[David Farragut|Farragut]] triumferede ved [[Mobile Bay]]. De kræfter, der havde kæmpet ''imod'' krigen og ''for'' at indgå en fredsaftale med Sydstaterne, tav. I oktober [[1864]] var enhver tvivl om præsidentens genvalg forsvundet; på selve valgdagen vandt Lincoln overbevisende – ikke mindst blandt soldaterne – over generalen 1:3.<ref>[[:en:United States presidential election, 1864|Engelsk Wikipediaside om valget i 1864]]</ref> En tid efter valget blev han spurgt, hvordan det var at være præsident "for så stor en nation". "Det minder mig om," svarede Lincoln, "manden, der var dyppet i [[tjære og fjer|tjære og rullet i fjer]], som sagde til sine genboer, da han blev båret ud af byen på en jernbanesvelle, hvis det ikke var for æren ved alt dette, ville jeg egentlig hellere gå."{{kilde mangler|dato=Uge 50, 2008}}
Historie Død Kriminalitet